Diari Oficial de la Generalitat Valenciana


Sumari del DOGV 5936, del 20-01-2009 (2009/372)

RESOLUCIÓ de 15 de desembre de 2008, del director general de Transports i Logística, per la qual es delega la gestió administrativa dels servicis de transport públic de viatgers en automòbils de turisme de l'Àrea de Prestació Conjunta del Camp de Morvedre en el director de l'Entitat Pública de Transport Metropolità de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/372


Data del document
:   15-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Entitat Pública de Transport Metropolità de València
    * El Camp de Morvedre
    * competència administrativa
    * delegació de poders
    * control administratiu

RESOLUCIÓ de 15 de desembre de 2008, del director general de Transports i Logística, per la qual es delega la gestió administrativa dels servicis de transport públic de viatgers en automòbils de turisme de l'Àrea de Prestació Conjunta del Camp de Morvedre en el director de l'Entitat Pública de Transport Metropolità de València. [2009/372]  
L'Orde de 24 de juny de 2008, de la Conselleria d'Infraestructures i Transport, va crear l'Àrea de Prestació Conjunta de Camp de Morvedre per als servicis de transport públic de viatgers en automòbils de turisme.  
L'orde esmentada, així com l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, atorguen a la Direcció General que tinga les competències en matèria de transport diverses atribucions en matèria de gestió administrativa que, per raons d'eficàcia, s'ha estimat convenient delegar en el director de l'Entitat Pública de Transport Metropolità de València, organisme de dret públic que té atribuïda per mitjà de la seua llei de creació, la competència en gestió administrativa dels servicis de taxi, així com l'adopció de mesures encaminades a la millora del servici.  
Pel que s'ha exposat anteriorment i fent ús de la possibilitat prevista en l'article 63 de la Llei 5/1983, del Consell, i l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, resolc:  
1. Delegar en el director de l'Entitat Pública de Transport Metropolità de València la gestió administrativa dels servicis de transport públic de viatgers en automòbils de turisme de l'Àrea de Prestació Conjunta del Camp de Morvedre i, en particular, l'atorgament, la transmissió, el visat i la modificació de les autoritzacions habilitants per a tals servicis.  
2. La delegació de competències continguda en la present resolució s'entén sense perjuí que, en qualsevol moment, el director general competent en matèria de transports puga avocar per a si el coneixement i la resolució de tots els assumptes compresos en esta que considere oportú.  
3. Sempre que es faça ús de la delegació continguda en la present resolució, haurà de fer-se constar així, expressament, en l'adopció de l'acte o resolució corresponent i es consideraran dictades per l'òrgan delegatori.  
4. Cap de les facultats objecte de delegació contingudes en la present resolució podran ser, al seu torn, delegades pel director de l'Entitat Pública de Transport Metropolità de València.  
5. La present resolució tindrà efecte des del mateix dia que es publique en el Diari Oficial de la Comunitat Valenciana.  
6. Contra la present resolució, que no esgota la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes a partir de l'endemà de la publicació en el DOCV, d'acord amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, sense perjuí que es puga interposar qualsevol altre recurs o acció que s'estime procedent.  
València, 15 de desembre de 2008.- El director general de Transports i Logística: Vicente Dómine Redondo.